**Disseminate how**

A szervezeten belüli disszemináció elsődlegesen a projektben közvetlenül nem résztvevő munkatársak felé történt. Ennek fórumai elsősorban a tanulmányutakról és tréningekről visszatért munkatársak élménybeszámolói és előadásai voltak. A tanult módszerek és eszközök használatának átadása/megtanítása a team és miniteam értekezleteken zajlott. A tréningek és tanulmányutak programjai a házigazda szervezeteknél a projekt résztvevőkön kívüli munkatársak számára is nyitottak voltak. Nagyobb szervezeteknél a különböző intézmények/részlegek munkatársai és vezetői számára a vezetői értekezleteken, illetve a teljes munkatársi kollektíva számára rendezett témanapon történt a disszemináció. A gondozottak hozzátartozói az új módszerek vagy eszközök bevezetésével kapcsolatban, egyéni találkozókon, megbeszéléseken értesültek az eredményekről, a fenntartó, illetve kuratórium pedig a kuratóriumi ülésen és a zárókonferencián. Az intézményen belüli konkrét disszeminációs tevékenységekről az előrehaladási jelentéshez csatolt, a szervezetek által a tanulmányutak után készített jelentések számolnak be részletesen.

Helyi szinten elsősorban a helyi döntéshozók, politikusok, valamint helyi érdekvédelmi szervezetek és a helyi társadalom felé történt disszemináció. Ennek egyik fő fóruma a helyi sajtó közreműködésével cikkek és televíziós tudósítások voltak. A projekt zárókonferenciájának a koordinátor intézmény polgármesteri hivatala adott otthont, és a közönség soraiban a helyi partner szervezetek képviselői is ott ültek.

Regionális/országos szinten szakemberek, valamint egyetemi hallgatók számára, illetve országos hatókörű döntéshozók/politikusok, szakmai szervezetek, minisztériumi háttérintézmények számára történt disszemináció. A szakemberek számára a legfontosabb disszeminációs tevékenység a projekt zárókonferenciája volt, melyre egész Magyarország területéről, valamint Romániából is érkeztek szakemberek.

Emellett a partner intézmények közül több nyújtott be tanulmányt a magas támogatási igényű személyek ellátásával kapcsolatos jó gyakorlatok bemutatása témájában, és a kiváltás szakmai támogatását végző minisztériumi háttérintézmény szintén jelentet meg tanulmányt, amiben a dániai jó gyakorlatot mutatja be néhány konkrét pedagógiai eszközt is beleértve.

A szakemberek számára végzett disszemináció fontos tere volt az a szakmai konferencia, ahol a budapesti partnerintézmény szakmai vezetője tartott előadást a dániai eszközök intézményi alkalmazásáról gyógypedagógusoknak, illetve azok a tréningek, melyeket a koordinátor intézmény, illetve a perbáli partnerintézmény vezetője tartott a kiváltásban résztvevő magyarországi intézmények munkatársainak.

A román partnerszervezet vezetője egy helyi és egy országos konferencián számolt be a projekt eredményeiről hazája szakembereinek.

A budapesti partnerszervezet szakmai vezetője gyógypedagógus hallgatókat oktat, az előadásain és szemináriumokon keresztül eddig összesen mintegy 300 hallgatónak tudott a projektben tanultakról beszámolni. A budapesti és a perbáli intézmény gyakorlati helyként funkcionál gyógypedagógus hallgatók számára, így ők a gyakorlatban is be tudták/tudják mutatni az alkalmazott eszközöket, módszereket.

Az országos szintű döntéshozók a projekt zárókonferenciáján keresztül értesültek a projekt eredményeiről, ahol képviseltették magukat, illetve a kiváltás szakmai támogatását végző minisztériumi háttérintézmény cikkben számol be a konferenciáról, melyet hírlevelében tesz közzé.

A nagyközönség és az érdeklődő szakemberek számára a viborgi dán partnerszervezet készített rövid filmet a projektről. A koordinátor intézmény, és a perbáli partnerszervezet honlapján elérhetővé tette a projekt összes szakmai anyagát magyar fordításban. Nemzetközi szinten a budapesti dán nagykövetség számolt be internetes felületein az együttműködésről.